《感怀》
清代·王泽宏

千金购奇书，冥心耽诵读。有时探真源，古人在吾目。

胡为老雕虫，中原正逐鹿。鸿飞何所逃，乌止谁之屋？

孰居政事堂，腼颜窃钧轴。墙东有老儒，呼天方痛哭。

作者简介：（1623—1705）清湖北黄冈人，字涓来，号昊庐。顺治十二年进士。历官礼部尚书，疏请移湖口关还设九江，商民称便。工诗，喜与洪升、姜宸英等游，所作皆和平安雅。有《鹤岭山人集》等。